hotchpotch/miracl-hf-unified huggingface dataset:
মরফিন
মরফিন প্রবলভাবে কার্যকর অপিওয়েড(Opiate) ব্যথানাশক। এটি সরাসরি কেন্দ্রীয় স্নায়ুতন্ত্রের উপর কাজ করে ব্যথা অনুভূতি নাশ করে। এটি অতি নিদ্রাকারকও বটে। এটি প্রাকৃতিকভাবে উৎপাদিত অ্যালকালয়েড জাতীয় পদার্থ যা অপিয়াম পপি নামক উদ্ভিদের অপরিপক্ক বীজের আঠালো রস থেকে আহরণ করা হয়।
১৮০৫ সালে জার্মান ফার্মাসিস্ট ফ্রিডরিখ সার্টারনার (Friedrich Sertürner) সর্বপ্রথম অপিয়াম থেকে মরফিন পৃথক করেন এবং এর নামকরণ করেন গ্রিক স্বপ্ন দেবতা মরফিয়াস এর নাম অনুসারে।
মরফিন স্নায়ুতন্ত্রের অপিওয়েড (Opiate) রিসেপ্টরের উপর ক্রিয়া করে ব্যথা উদ্দীপনার পরিবহণকে রোহিত করে ও অবসাদ তৈরি করে।
এটা প্রাথমিকভাবে ব্যথা নাশক হিসেবে ব্যবহৃত হয়। অস্ত্রোপচারকালে রুগীকে অজ্ঞান করতে এর ব্যবহার আছে। এছাড়া হৃদপিণ্ডের অসুখ যেমন মায়োকার্ডিয়াল ইনফার্কশন, অ্যাকিউট করোনারি সিনড্রোম এবং ফুসফুসের ইডিমা বা শোথরোগেও মরফিন ব্যবহার করা হয়। 
চিকিৎসাশাস্ত্রে মরফিনের ব্যাপক ব্যবহার শুরু হয় দ্বিতীয় বিশ্বযুদ্ধে আমেরিকান সৈনিকদের দ্বারা। সে সময় যুদ্ধাহত সৈনিকদের ব্যথা নাশের জন্য শিরায় ব্যবহার্য মরফিন ব্যবহৃত হত। পুনঃপুন ব্যবহার পরবর্তীকালে সৈনিকদের মাঝে মরফিনের প্রতি আসক্তি তৈরি করে যা “সোলজার ডিজিস” নামে পরিচিত।
মরফিন প্রচণ্ড আসক্তিকারক। এটা মানসিক ও শারীরিক উভয় ধরনের নির্ভরশীলতা তৈরি করে। মরফিনে আসক্তরা মারাক্তক রকমের অবসাদগ্রস্ততা,বিষন্নতা,নিদ্রাহীনতা, স্মৃতিবিচ্যুতি, মতিভ্রমে আক্রান্ত হয়ে থাকে।
এটা সিডিউল-১ ঔষধ এবং এটার বিক্রি, বিপণন, ব্যবহার মাদকদ্রব্য নিয়ন্ত্রণ অধিদপ্তরের অধীনে করা হয়।
বল্লালেশ্বর মন্দির
বল্লালেশ্বর হল গণেশের আটটি অষ্টবিনায়ক মন্দিরের অন্যতম। অষ্টবিনায়ক মন্দিরগুলির মধ্যে এই একটি মন্দিরেই গণেশের কোনো একটি অবতার তাঁর ভক্তের নামে পরিচিত। এই মন্দিরটি রায়গড় জেলার কার্জাত থেকে ৩০ কিলোমিটার দূরে পালি গ্রামে অবস্থিত। মন্দিরটি সরসগড় দুর্গ ও অম্বা নদীর মধ্যে অবস্থিত।
রুহুল্লাহ্‌ খামেনেই
সৈয়দ রুহুল্লাহ মুসাওয়ী খোমেনী (; ২৪ সেপ্টেম্বর ১৯০২ – ৩ জুন ১৯৮৯), যিনি পশ্চিমা বিশ্বে আয়াতুল্লাহ খোমেনী নামে পরিচিত, ছিলেন একজন ইরানি ধর্মীয় নেতা ও রাজনীতিবিদ। তিনি ছিলেন ইসলামী প্রজাতন্ত্রী ইরানের প্রতিষ্ঠাতা এবং ১৯৭৯ সালের ইরানি ইসলামী বিপ্লবের নেতা। বিপ্লবের পর তিনি ইরানের সংবিধান রচনা করেন এবং মৃত্যুর আগ পর্যন্ত ইরানের সর্বোচ্চ ধর্মীয় নেতা হিসেবে অধিষ্ঠিত ছিলেন।
চেরুকুরি রাজকুমার আজাদ
চেরুকুরি রাজকুমার আজাদ (; ১৯৫২ – ১ জুলাই ২০১০) ছিলেন নিষিদ্ধঘোষিত ভারতের কমিউনিস্ট পার্টি (মাওবাদী)র প্রবীণ সদস্য, পার্টির কেন্দ্রীয় পলিটব্যুরো সদস্য এবং পার্টির মুখপাত্র। ২০১০ সালের ১ জুলাই মহারাষ্ট্রের সীমান্তের নিকটে অন্ধ্র প্রদেশের পুলিশ তাকে আদিলাবাদ জেলার সরকাপল্লীতে হত্যা করে। তিনি মাঠ-কৌশলে বিশেষজ্ঞ এবং ভাবাদর্শের জন্য আদর্শ ছিলেন। আজাদ ১৯৭৯ সালে গোপন জীবনে চলে যান। তিনি ১৯৭৫ এবং ১৯৭৮ সালে গ্রেপ্তার হয়েছিলেন এবং জামিনে বেরিয়ে আসেন। মৃত্যুর পূর্বে তার মাথার উপর ১২ লাখ রুপির পুরস্কারের ঘোষণা ছিলো। তিনি কোরুকন্ড সৈনিক স্কুল এবং জাতীয় ইন্সটিটিউট অফ টেকনোলজি, ওয়ারাংগালের ছাত্র ছিলেন। যোগ দিয়েছিলেন বিপ্লবী ছাত্র ইউনিয়নে যেটি ছিল অনেক নকশালবাদীদের জন্মভূমি।
রাজকুমার তারপর পিপলস ওয়ার গ্রুপ যার পক্ষ থেকে তিনি অস্ত্র চুক্তি এবং অস্ত্র ও বিস্ফোরক হ্যান্ডলিং প্রশিক্ষণ দরাদরি ব্যবহৃত হন এবং তিনি এরপর আত্মগোপনে চলে যান। কিন্তু হুমকি ও ভীতি প্রদর্শনের ক্ষেত্রে, অন্ধ্রপ্রদেশের একটি পুলিশ রেকর্ডে তাঁর বিরুদ্ধে কোনো অভিযোগ ছিলো না। পরে মাওবাদী দল সিপিআই (মাওবাদী) গঠিত হলে, তিনি দলের বেশিরভাগ রাজনীতি বিষয়ক ব্যাপারগুলো দেখাশোনা করতেন। রাজকুমার ৩০ বছর ধরে আত্মগোপনে ছিলেন এবং মাধব, গঙ্গাধর, মধু এবং উদয় সহ বিভিন্ন উপনাম গ্রহণ করেছিলেন। তিনি একটি মতাদর্শী ছিলেন যিনি ​​মাঠের নৈপুণ্য বিশেষজ্ঞ ছিলেন। আজাদ ১৯৭৯ সালে আত্মগোপনে যান। তিনি ১৯৭৫ সালে গ্রেপ্তার হন এবং ১৯৭৮ সালে জামিনে মুক্তি পান। তিনি মৃত্যুর পূর্বে তাঁর মাথার মূল্য ১.২ মিলিয়ন ভারতীয় রুপির এক পরোয়ানা বহন করছিলেন। তিনি ১৫ আগস্ট ২০০৫ তারিখে মাহবুবনগর জেলার কংগ্রেসের আইনপ্রণেতা সি নর্সি রেড্ডিকে ১০ জন সঙ্গীসহ হত্যার জন্য অভিযুক্ত ছিলেন। এছাড়া তিনি কেন্দ্রীয় কমিটির সদস্য, পলিটব্যুরোর সদস্য হওয়া থেকে, তিনি সংগঠনের সর্বোচ্চ নীতিনির্ধারণী বিভাগের সদস্য ছিলেন।
গাণপত্য ধর্ম
গাণপত্য ধর্ম হল হিন্দুধর্মের একটি শাখাসম্প্রদায়। এই সম্প্রদায়ের অনুগামীরা গণেশকে সগুণ ব্রহ্ম রূপে পূজা করে।
হিন্দুধর্মে গণেশ পূজা যেকোনো পূজারই একটি অত্যাবশ্যক অঙ্গ। সকল সম্প্রদায়ের হিন্দুরাই প্রার্থনা, কাজকর্ম বা ধর্মীয় কৃত্য শুরু করেন গণেশকে আবাহন করে। আদি শঙ্কর প্রবর্তিত পঞ্চদেবতা পূজাতে যে পাঁচ জন দেবতাকে পূজা করা হয় তাঁরা হলেন গণেশ, শিব, সূর্য, বিষ্ণু ও দুর্গা।
খ্রিস্টীয় পঞ্চম শতাব্দী থেকে শৈবরা গণেশ পূজা করেন বলে জানা যায়। সম্ভবত খ্রিস্টীয় ষষ্ঠ থেকে নবম শতাব্দীর মাঝামাঝি সময় গাণপত্য ধর্মের উদ্ভব ঘটে। খ্রিস্টীয় দশম শতাব্দীতে এই সম্প্রদায় বিশেষ প্রভাবশালী হয়ে ওঠে। পরে মোরয়া গোসাবি এই ধর্মকে জনপ্রিয় করে তোলেন। তাঁর অনুপ্রেরণায় সপ্তদশ ও ঊনবিংশ শতাব্দীর মাঝামাঝি সময় মহারাষ্ট্র অঞ্চলে গাণপত্য সম্প্রদায় বিশেষ প্রাধান্য বিস্তার করে। এখনও উচ্চবর্ণীয় মারাঠিদের মধ্যে ও দক্ষিণ ভারতে এই মত বিশেষ জনপ্রিয়।
এই সম্প্রদায়ের অনুগামীরা কপালে লাল ফোঁটা ও কাঁধে হাতির মুখ ও দাঁত আঁকেন।
আদিলাবাদ
আদিলাবাদ (; , Urdu: عادل آباد), ভারতের অন্ধ্র প্রদেশ রাজ্যের আদিলাবাদ জেলার মূল শহর এবং পৌরসভা এলাকা।
এই শহরটি অক্ষাংশ ও দ্রাঘিমাংশে অবস্থিত। সমূদ্রপৃষ্ঠ থেকে এখানকার গড় উচ্চতা হল ২৬৪ মিটার (৮৬৬ ফুট)।
ভারতের ২০০১ সালের আদমশুমারি (লোক গননা) অনুসারে আদিলাবাদ শহরের জনসংখ্যা ১০৮,২৩৩ জন।
এখানে সাক্ষরতার হার ৬৫%, যার ৭৩% নারী; যেখানে বারো জেলার সাক্ষরতার হার ৫৬% এবং সমগ্র ভারতের সাক্ষরতার হার ৫৯.৫%।
এই শহরে ৬ বছর বা তার কমবয়সী অধিবাসী জনসংখ্যার ১৪%।
আদিলাবাদ জেলা
আদিলাবাদ জেলা (, ) হচ্ছে ভারতের অন্ধ্র প্রদেশের একটি জেলা। ২০০১ সালের তথ্যানুসারে এখানকার জনসংখ্যা ছিল ২,৪৮৮,০০৩ জন যার ২৬.৫৩% শহুরে।
কুতুব শাহি শাসনামলের এদলাবাদ শব্দ থেকে আদিলাবাদ শব্দটির উৎপত্তি। এদলা হচ্ছে একটি গণ্ড শব্দ যা জঙ্গলের মানুষের ক্ষেত্রে ব্যবহৃত হয়। আদিলাবাদ জেলা গভীর জঙ্গল এবং গোদাবরী নদী অববাহিকায় অবস্থিত।
এই জেলা বর্তমানে লাল করিডোরের অংশ।
অমৃতা খান
অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি। চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর রিমেক চলচ্চিত্রে তিনি বর্তমানে কাজ করছেন, রিমেকের পরিচালক আতিক রহমান।
অমৃতা খান ১৯৯৭ সালের ২৪ ডিসেম্বর বাংলাদেশের সাতক্ষীরা জেলায় জন্মগ্রহণ করেন। তার বংশগত আদি নিবাস টাঙ্গাইলে, তার জন্মের সময় তার বাবা সাতক্ষীরাতে কর্মরত ছিলেন।
অমৃতা খান অভিনীত প্রথম চলচ্চিত্র "গেইম", এটি ২০১৫ সালের ২রা জানুয়ারি মুক্তি পেয়েছে। চলচ্চিত্রে পদার্পণ করার আগে তিনি বেশ কিছু বিজ্ঞাপন চিত্র এবং মিউজিক ভিডিও-তে কাজ করেছেন। বর্তমানে তিনি "অন্তরে অন্তরে" রিমেক-এ ছাড়াও আরো "গুম", এবং "অজান্তে ভালবাসা" "মিশন আফ্রিকা" নামের তিনটি চলচ্চিত্রে কাজ করবেন।
দিশানায়াকা মুদিয়ানসেনাগে জয়রত্নে
দিশানায়াকা মুদিয়ানসেনাগে জয়রত্নে (; ; জন্ম: ৪ জুন, ১৯৩১) শ্রীলঙ্কার বিশিষ্ট রাজনীতিবিদ। মূলতঃ তিনি ডি. এম. "ডি মু" জয়রত্নে নামেই অধিক পরিচিত ব্যক্তিত্ব। তিনি শ্রীলঙ্কার বিংশতিতম প্রধানমন্ত্রী হিসেবে ক্ষমতাসীন। শ্রীলঙ্কা ফ্রিডম পার্টি’র অন্যতম প্রতিষ্ঠাতা সদস্য জয়রত্নে ১৯৭০ সালে সর্বপ্রথম সংসদ সদস্য নির্বাচিত হন। অতঃপর ২১ এপ্রিল, ২০১০ তারিখে প্রধানমন্ত্রী হিসেবে শপথ গ্রহণ করেন।
৪ জুন, ১৯৩১ তারিখে জন্মগ্রহণকারী ডি. এম. জয়রত্নে ক্যান্ডি শহরের ঠিক বাইরে গাম্পোলা এলাকার ডলুয়া মহাবিদ্যালয়ে অধ্যয়ন করেন। ১৯৫১ সালে এস. ডব্লিউ. আর. ডি. বন্দরনায়েকে কর্তৃক ক্যান্ডিতে শ্রীলঙ্কা ফ্রিডম পার্টি প্রতিষ্ঠা করার পর তিনি ডলুয়া মহাবিদ্যালয়ে শিক্ষক হিসেবে যোগদান করেন। পরবর্তীতে তিনি ১৯৬০ সাল থেকে ১৯৬২ সালের মেয়াদকালে ডলুয়ায় পোস্টমাস্টার হিসেবে কর্মরত ছিলেন।
১৯৭০ সালের শ্রীলঙ্কার সংসদ নির্বাচনে জয়রত্নে প্রথমবারের মতো অংশগ্রহণ করেন। শ্রীলঙ্কা ফ্রিডম পার্টি (এসএলএফপি)’র প্রার্থী হিসেবে গাম্পোলা সংসদীয় এলাকা থেকে১৪,৪৬৩ ভোট পান। এ নির্বাচনে তিনি ইউনাইটেড ন্যাশনাল পার্টি (ইউএনপি)’র প্রার্থী ডব্লিউ.পি.বি. দিশানায়েকেকে পরাভূত করেন। এরপর ১৯৭৭ সালের নির্বাচনে দিশানায়েকেকে পুণরায় হারান। ঐ নির্বাচনে এসএলএফপি’র মাত্র ৮জন সদস্য সংসদে প্রবেশ করতে পেরেছিলেন। ১৯৮৯ সালের নতুন অগ্রাধিকারমূলক ভোটিং পদ্ধতিতে ক্যান্ডি জেলা থেকে তিনি পুণরায় নির্বাচিত হন। ৫৪,২৯০ ভোট পেয়ে তিনি এসএলএফপি প্রার্থীদের তালিকায় শীর্ষস্থানে ছিলেন।
১৯৯৪ সালে পিপল’স অ্যালায়েন্সের হয়ে সংসদ সদস্য নির্বাচিত হন তিনি। এরফলে তিনি প্রথমবারের মতো রাষ্ট্রপতি চন্দ্রিকা কুমারাতুঙ্গা’র মন্ত্রীপরিষদে ভূমি, কৃষি ও বনায়ণ মন্ত্রী হিসেবে নিযুক্ত হন।
ইউনাইটেড পিপল’স ফ্রিডম অ্যালায়েন্সের প্রার্থী হিসেবে ২০১০ সালের সংসদীয় নির্বাচনে বিজয়ী হন জয়রত্নে। এসএলএফপি’র সর্বাপেক্ষা বয়োজ্যেষ্ঠ সদস্য জয়রত্নে ২১ এপ্রিল, ২০১০ তারিখে শ্রীলঙ্কার প্রধানমন্ত্রী হিসেবে শপথ গ্রহণ করেন। শ্রীলঙ্কার সংবিধান অনুযায়ী প্রধানমন্ত্রী সর্বাপেক্ষা আনুষ্ঠানিক পদ। এছাড়াও, তিনি বুদ্ধশাসনা ও ধর্মবিষয়ক মন্ত্রণালয়ের দায়িত্ব পালন করবেন।
ব্যাবিলনিয়ানদের অঙ্কিত পৃথিবীর মানচিত্র
ব্যাবিলনিয়ানদের অঙ্কিত পৃথিবীর মানচিত্র ব্যাবিলনিয়ানদের দৃষ্টিকোণ থেকে তাদের পরিচিত বিশ্বের একটি চিত্রাঙ্কিত নকশা। মাটির তৈরী একটি খন্ডে তৈরীকৃত এই মানচিত্রটিতে কেন্দ্র থেকে কিছুটা উত্তরে ব্যাবিলন শহরটি অবস্থিত বলে দেখানো হয়েছে; কয়েকটি খন্ডে বিভক্ত হয়ে ভাঙে যাওয়া এই মৃত্তিকা ফলকটিতে কিউনিফর্ম পদ্ধতিতে লেখা এই অংশ রয়েছে।
মৃত্তিকা ফলক
প্রাচীন নিকট প্রাচ্যে মৃত্তিকা ফলক (আক্কাদীয় ভাষায়: "তুপ্পু(ম)" ) লেখার মাধ্যম হিসেবে ব্যবহৃত হতো। এটি বিশেষত: কিউনিফর্মভিত্তিক লেখার জন্য ব্যবহার করা হতো এবং পুরো ব্রোঞ্জ যুগ জুড়ে ও প্রধানত: লৌহ যুগে এর ব্যাপক ব্যবহার পরিলক্ষিত হয়।
প্রাচীন নিকট প্রাচ্য
প্রাচীন নিকট প্রাচ্য ছিল প্রাথমিক সভ্যতার সূতিকাগার, সাধারণভাবে যার অন্তর্ভুক্ত অঞ্চল ছিলো আধুনিক মধ্যপ্রাচ্যের: মেসোপটেমিয়া (আধুনিক ইরাক, দক্ষিণ-পূর্ব তুরস্ক, উত্তর-পূর্ব সিরিয়া এবং কুয়েত), প্রাচীন মিশর (যদিও ভৌগলিকভাবে মিশরের বেশিরভাগ এলাকা উত্তর-পূর্ব আফ্রিকায় পড়েছে), প্রাচীন ইরান (এলাম, মিডিস, পারথিয়া এবং পারস্য), আনাতোলিয়া / এশিয়ার মাইনর (আধুনিক তুরস্ক ও আর্মেনিয়া), লেভেন্ত (আধুনিক সিরিয়া, লেবানন, ইসরায়েল, ফিলিস্তিন এবং জর্ডান), মাল্টা এবং আরব উপদ্বীপ।
জয়েন উদ্দীন
জয়েন উদ্দীন (পঞ্চদশ শতক) মধ্যযুগের বাংলার একজন বিখ্যাত কবি। তিনি গৌড়ের সুলতান ইউসুফ শাহের (১৪৭৪ - ১৪৮১) সভাকবি ছিলেন। তাঁর রসুল-বিজয় মৌলিক রচনা নয়, কোনো ফার্সি গ্রন্থের অনুসরণে লিখিত। তাঁর এই কাব্যটি প্রাচীন বাংলা সাহিত্যে মুসলমান রচিত বিজয়-কাব্যধারার অন্যতম পথিকৃৎ। এই কাব্যে মহানবীর দিগ্বিজয়-কাহিনী বর্ণিত হয়েছে। আহমদ শরীফ সম্পাদিত মধ্যযুগের কাব্য-সংগ্রহের 'রণাঙ্গন-এর দৃশ্য'- অধ্যায়ে এর বিস্তারিত আছে।
প্রাচীনকালের ইতিহাস
প্রাচীনকালের ইতিহাস হলো প্রাক ধ্রুপদী যুগ অথবা মানুষের ইতিহাসের শুরু থেকে প্রারম্ভিক মধ্যযুগ পর্যন্ত অতীতের ঘটনার নথিভূক্ত সমষ্টি। নথিভুক্ত ইতিহাসের ব্যাপ্তি খ্রিষ্টপূর্ব ৩,০০০ বছরের প্রাক-লিখন কালের তথ্যাবলী থেকে লেখার প্রাচীনতম আবিষ্কৃত অনুলিপি সুমেরীয় কিউনিফর্মসহ আনুমানিক ৫,০০০ বছরের।
রাজেন্দ্র লাহিড়ী
রাজেন্দ্র লাহিড়ী (২৩ জুন, ১৯০১- ১৭ ডিসেম্বর, ১৯২৭), রাজেন্দ্র নাথ লাহিড়ী নামেও পরিচিত, ছিলেন বাঙালি হিন্দু ব্রাহ্মণ বিপ্লবী, যিনি ব্রিটিশদের ভারত থেকে উৎখাত করার জন্য হিন্দুস্তান রিপাবলিকান এসোসিয়েশনের নানা বৈপ্লবিক কর্মকাণ্ডে অংশগ্রহণ করেছিলেন। ১৯২৫ সানের ৯ আগস্ট লখনৌ থেকে ১৪ মাইল দূরে কাকোরি ও আলমনগর স্টেশনের মাঝে একটি প্যাসেঞ্জার ট্রেনকে চেন তেনে থামিয়ে তাকাসুদ্ধ সিন্দুক সরানো হয়। এ ব্যাপারে যে ১৬ জন অংশ নেন তিনি তাঁদের অন্যতম। তাঁদের এই বীরত্বপূর্ণ কাজ কাকোরি বিপ্লব নামে পরিচিত।
ফাঁসির পূর্বে গোন্ডা জেল থেকে রাজেন লাহিড়ী এক চিঠিতে লিখেছিলেন, 'প্রভাতের আলোর মতোই মৃত্যু অনিবার্য। তবে কেন মানুষ মৃত্যুকে ভয় করবে, বা তার জন্য শোক করবে?'
রাজেন্দ্র লাহিড়ীর জন্ম পাবনা জেলার মোহনপুরে। তাঁর পিতার নাম ক্ষিতীশমোহন লাহিড়ী। তাঁর পিতার কাছ থেকেই স্বদেশপ্রেমে দীক্ষা পান। উচ্চশিক্ষার জন্য বেনারস হিন্দু বিদ্যালয়ে আসেন। বারাণসীর ক্লাব, জিম্নাসিয়াম ও সাহিত্য বিষয়ক সকল প্রচেষ্টার সঙ্গে তাঁর যোগ ছিলো। বিশ্ববিদ্যালয় বাংলা সাহিত্য পরিষদের সম্পাদক হন।
১৯০৫ সালের বঙ্গভঙ্গ থেকেই তাঁর উপর পুলিসের সতর্ক নজর ছিলো।
বাঙলার তৎকালীন বিপ্লবীগণ উত্তর প্রদেশে আধুনিক পদ্ধতিতে বোমা প্রস্তুত শুরু করার সিদ্ধান্ত গ্রহণ করেছিলেন। রাজেন লাহিড়ী সেই উদ্দেশ্যেই কলকাতা গিয়েছিলেন। দক্ষিণেশ্বরের বোমার কারখানাতে গিয়েই তিনি সংবাদপত্রে কাকোরি বিপ্লব সংক্রান্ত গ্রেপ্তারসমূহের সংবাদ পাঠ করেছিলেন। এদিকে বেনারসে তাঁর বাড়ি তল্লাশি করা হয়েছিল এবং তাঁর গ্রেপ্তারের আদেশপত্র বের হয়েছিলো।
১৯২৬ সানে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলার বিচারে পণ্ডিত রামপ্রসাদ বিসমিল, রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসি হয়। শচীন্দ্রনাথ সান্যালের যাবজ্জীবন দ্বীপান্তর হয়। মন্মথ গুপ্তের ১৩ বছর এবং যোগেশচন্দ্র চ্যাটার্জি, গোবিন্দচরণ কর, শচীন্দ্রনাথ বক্সি, মুকিন্দীলাল, রাজকুমার সিং, রামকৃষ্ণ ক্ষেত্রীর ১০ বছর সাজা হয়। এছাড়াও বিষ্ণু শরণ দুব্লিশ, সুরেশচন্দ্র ভট্টাচার্যের ৭ বছর, ভূপেন্দ্রনাথ সান্যাল, রাম দুলারী ত্রিবেদী, প্রেমকিষণ খান্না, বনোয়ারী লাল এবং পরমেশ কুমারের পাঁচ বছরের জেল হয়। এঁরা সকলেই এই অনুশীলন সমিতির সভ্য ছিলেন।
বয়েই গেলো (টিভি ধারাবাহিক)
'বয়েই গেলো' জি বাংলায় সম্প্রচারিত একটি জনপ্রিয় ধারাবাহিক। স্বর্ণেন্দু সমাদ্দারের পরিচালনায় রবি ওঝা প্রোডাকশন এন্টারপ্রাইজেস প্রযোজিত এই ধারাবাহিকে অভিনয় করেছেন রোহিত সামন্ত, মধুবনী ঘোষ, সুরজিৎ বন্দ্যোপাধ্যায়, পরাণ বন্দ্যোপাধ্যায়, মনু মুখোপাধ্যায়, চিত্রা সেন, রত্না ঘোষাল সহ আরো অনেক নতুন-পুরাতন মুখ। মূলত ঘটি-বাঙাল লড়াই নিয়ে নির্মিত এ ধারাবাহিকটি দর্শকদের মনে আলাদা স্থান করে নিয়েছে। সোম থেকে শনি রাত ৯টা ৩০ মিনিটে প্রচারিত হয় এই ধারাবাহিক। এ সম্পর্কে পরিচালক বলেন, "একেবারে লাইট হার্টেড প্রেমের গল্প"।
পাশাপাশি দুই বাড়িতে থাকে বসাক ও সেনগুপ্ত পরিবার। বসাকরা বাঙাল ও সেনগুপ্তরা ঘটি। এই দুই বাড়ি নিয়ে বিভিন্ন বিষয়ে প্রতিদিনই ঝগড়া বাঁধে। কিন্তু অজ্ঞাত কোন কারণে একে-অপরের কিংবা পাড়ার যেকোন সমস্যা সমাধানে এই দুই পরিবার ঐক্যবদ্ধ থাকে।
বসাক পরিবারের প্রধান "ভবতোষ বসাক" (পরাণ বন্দ্যোপাধ্যায়)। এছাড়া আছে তাঁর বিধবা বোন "ভবতারিণী দেবী" বা "ভেবলি" (চিত্রা সেন), তাঁর দুই ছেলে "পরিতোষ" ও "অনিমেষ" এবং তাদের স্ত্রী। তাঁর বড় নাতি "অর্জুন বসাক" (রোহিত সামন্ত), মেজ নাতি "বিরসা বসাক" (সৌরভ) এবং ছোট নাতি "পার্থ বসাক" (সুজয় সাহা)।
সেনগুপ্ত পরিবারের প্রধান হলেন "হরনাথ সেনগুপ্ত" (মনু মুখোপাধ্যায়)। এছাড়া রয়েছে তাঁর স্ত্রী, দুই ছেলে। বড় ছেলে "বোঁচাই"য়ের প্রথম স্ত্রী কোন অজ্ঞাত কারণে চলে গেছে এবং তাঁর মেয়ে "কৃষ্ণা সেনগুপ্ত" (মধুবনী ঘোষ)। "বোঁচাই" আবার বিয়ে করেন এবং তাঁদের "চন্দন" নামের এক ছেলে রয়েছে। "হরনাথের" ছোট ছেলে "ছোটাই" (সুরজিৎ বন্দ্যোপাধ্যায়) এর দুই মেয়ে। বড় মেয়ে "পলা সেনগুপ্ত" (সানন্দা বসাক) এবং মেয়ে "মীরা"। তাদের দুই বাড়িতেই কাজ করে "চম্পা" নামের এক কাজের মেয়ে। এছাড়া এই বাড়িতে প্রায় রোজই আসে হরনাথের নাতনি "রাধিকা" (নিবেদিতা বিশ্বাস)।
এছাড়াও ধারাবাহিকটিতে আরো অনেক চরিত্র রয়েছে। এর মধ্যে রয়েছে চায়ের দোকানদার "ক্যাংলা" লন্ড্রীতে কাজ করে "ঘেচু"। এছাড়াও আরো নানান চরিত্র রয়েছে। এই চরিত্রদের নিয়ে নানা সম্পর্কের টানাপড়েনের হাস্যরসের মাধ্যমে এই ধারাবাহিকের কাহিনী এগিয়ে গিয়েছে।
পশ্চিমবঙ্গ টেলি আকাদেমি অ্যাওয়ার্ড ২০১৪-এ "বয়েই গেলো" দুটো পুরস্কার লাভ করে।
কিংস কলেজ লন্ডন
কিংস কলেজ লন্ডন লন্ডনে অবস্থিত একটি সরকারি বিশ্ববিদ্যালয়। এটি ফেডারেল লন্ডন বিশ্ববিদ্যালয় এর একটি গঠনকারী কলেজ। এর নয়টি অ্যাকাডেমিক স্কুল রয়েছে।সেপ্টেম্বরের শেষ সোমবার থেকে জুনের প্রথম শুক্রবার পর্যন্ত এর শিক্ষাবর্ষ।
ম্যাকগিল বিশ্ববিদ্যালয়
ম্যাকগিল বিশ্ববিদ্যালয় (ইং McGill University) কানাডার কুইবেক রাজ্যের মণ্ট্রিলে অবস্থিত একটি পাবলিক বিশ্ববিদ্যালয়। এটি ১৮২১ সালে প্রতিষ্ঠিত হয়।
লোগাং গণহত্যা
লোগাং গণহত্যা () হচ্ছে বাংলাদেশের খাগড়াছড়ি জেলার লোগাং গ্রামে ১৯৯২ সালের ১০ এপ্রিল বাংলাদেশের নিরাপত্তা বাহিনী এবং সমতলের অবৈধ বাঙালি সেটেলারদের দ্বারা জুম্ম জনগণের ওপর পরিচালিত হত্যাকাণ্ড।
মেলবোর্ন ক্রিকেট গ্রাউন্ড
মেলবোর্ন ক্রিকেট গ্রাউন্ড (এমসিজি) () অস্ট্রেলিয়ার মেলবোর্নের ইয়ারা পার্কে অবস্থিত একটি আন্তর্জাতিকমানের ক্রিকেট ও অস্ট্রেলীয় রুলস ফুটবল স্টেডিয়াম। লক্ষাধিক আসনের দর্শক ধারণ ক্ষমতাবিশিষ্ট স্টেডিয়ামটি ১৯৫৬ সালের গ্রীষ্মকালীন অলিম্পিকের প্রধান স্টেডিয়াম হিসেবে ব্যবহার করা হয়েছিল। ১৮৫৩ সালে মেলবোর্ন ক্রিকেট ক্লাব কর্তৃপক্ষ এলাকাটিকে ক্রিকেট খেলার উদ্দেশ্যে সর্বপ্রথম ব্যবহার করতে শুরু করে। ক্লাবের পুরনো মাঠটি প্রায়শঃই ইয়ারা নদীর বন্যার জলে প্লাবিত হতো। ১৯৫৯ সালে অস্ট্রেলীয় রুলস ফুটবল খেলা এ মাঠেই প্রথমবারের মতো অনুষ্ঠিত হয়। মেলবোর্ন ক্রিকেট গ্রাউন্ড ট্রাস্টের মাধ্যমে পরিচালিত হয়। উইলিয়াম হেইন্স উক্ত ট্রাস্টের প্রথম সভাপতি ছিলেন।
বিশ্বের দশম সর্ববৃহৎ স্টেডিয়াম হিসেবে এর পরিচিতি রয়েছে। এছাড়াও এটি অস্ট্রেলিয়ার সর্ববৃহৎ স্টেডিয়াম। মূলতঃ স্টেডিয়ামটি ক্রিকেট খেলায় ব্যবহার করা হয়। যে-কোন ধরনের ক্রীড়া মাঠ হিসেবে আলোক প্রদানে সক্ষম সর্বোচ্চ উচ্চতার টাওয়ার নির্মাণ করে বিশ্বরেকর্ড ধারণ করে আছে।
আন্তর্জাতিকভাবে এমসিজি ১৯৫৬ সালের গ্রীষ্মকালীন অলিম্পিক এবং ২০০৬ সালের কমনওয়েলথ গেমসের জন্য স্মরণীয় হয়ে আছে। খোলা ও উন্মুক্ত স্টেডিয়াম এমসিজি বিশ্বের অন্যতম জনপ্রিয় ক্রিকেট মাঠ হিসেবে পরিচিত। প্রত্যেক বছরই ২৬ ডিসেম্বরে পালিত বক্সিং ডে উপলক্ষে টেস্ট ম্যাচ অনুষ্ঠিত হয়, যা বক্সিং ডে টেস্ট নামে পরিচিত। এ উপলক্ষে ব্যাপকসংখ্যক দর্শকের সমাগম ঘটে।
এমসিজিকে প্রায়শঃই স্থানীয় বাসিন্দারা "জি" নামে আখ্যায়িত করে থাকে। অন্যান্য বৃহৎ আকৃতির ক্রীড়া হিসেবে অস্ট্রেলিয়ান ফুটবল লীগ, রাগবি ইউনিয়ন, রাগবি লীগ, ফিফা বিশ্বকাপ বাছাই-পর্বসহ অন্যান্য আন্তর্জাতিক প্রীতি ম্যাচের আয়োজন করা হয়। মেলবোর্ন ম্যারাথনের শেষ রেখা ও বড় আসরের রক কনসার্টের আয়োজন করা হয় এখানে।
এখনো অব্দি ৩ এশীয় দেশ অস্ট্রেলিয়ার বিরুদ্ধে এই মাঠে জয় পেয়েছে । 
এখনো অব্দি ৩ জন এশীয় ক্রিকেটার অস্ট্রেলিয়ার বিরুদ্ধে এই মাঠে শতরান করেছেন। 
এখনো অব্দি ৪ জন এশীয় ক্রিকেটার অস্ট্রেলিয়ার বিরুদ্ধে এই মাঠে এক ইনিংসে ৫ বা তার বেশি উইকেট পেয়েছেন ।
শফিক তুহিন
শফিক তুহিন (জন্ম: ২৭ জুলাই, ১৯৭৫) বাংলাদেশের জনপ্রিয় গীতিকার, সুরকার ও সংগীত শিল্পী। সেরা গীতিকার হিসেবে তিনি ২০১১ সালে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ গীতিকার ও সুরকার হিসেবে তিনবার সিটিসেল-চ্যানেল আই মিউজিক অ্যাওয়ার্ডস পুরস্কার পেয়েছেন। তিনি সহস্রাধিক গান রচনা করেছেন এবং দুই শতাধিক গানের সুরারোপ করেছেন।
শফিক তুহিনের জন্ম চুয়াডাঙ্গা জেলার সদর উপজেলার সাদেক আলী মল্লিক পাড়ায়। তাঁর বাবার নাম এম, এ সবুর এবং মায়ের নাম হালিমা খাতুন। পরিবারের সদস্য চার ভাই দুই বোন। তিনি দর্শনা কেরু উচ্চ বিদ্যালয় থেকে মাধ্যমিক এবং ঢাকা বিজ্ঞান কলেজ থেকে উচ্চ মাধ্যমিক পড়াশোনা করেন। ঢাকা বিশ্ববিদ্যালয় থেকে মৃত্তিকা বিজ্ঞানে স্নাতকোত্তর ডিগ্রি লাভ করেন তিনি।
শফিক তুহিন বর্তমানে গীতিকার, সংগীত পরিচালক ও কণ্ঠশিল্পী হিসেবে কাজ করছেন।
হেকাটিয়াস
হেকাটিয়াস অব মিলেটাস (; আনু. খ্রিষ্টপূর্ব ৫৫০ - আনু. খ্রিষ্টপূর্ব ৪৭৬), ছিলেন প্রাচীন গ্রিসের একজন ইতিহাসবেত্তা। তিনি হলেন গ্রিসের প্রথম পরিচিত ইতিহাসবিদ সে সময় তিনি অনেক তথ্য প্রদান করেন।তার লেখা গ্রন্ত্যটির নাম গেস্পেরিওডস। বিপুল রচনা কর্মের জন্য তাকে ভুগোল জনক বলা হয়।তিনি বিভিন্ন অঞ্চলেরতথ্য প্রদান করেন। , এবং প্রথমদিকের ধ্রুপদী লেখকদের মধ্যে সেলটিক জনগোষ্ঠীর অন্যতম উল্লেখযোগ্য ব্যক্তি।
"Περίοδος γῆς" ("পৃথিবীকে বৃত্তাকারে ভ্রমন" - "Travels round the Earth" বা, "বিশ্ব জরিপ" - "World Survey") শিরোনামে দুটি বই লিখেছেন তিনি।
২০১৩ ফিফা ক্লাব বিশ্বকাপ
২০১৩ ফিফা ক্লাব বিশ্বকাপ () ফিফা কর্তৃক আয়োজিত ক্লাব পর্যায়ের বিশ্বকাপ ফুটবল প্রতিযোগিতা। ২০১৩ সালের এ প্রতিযোগিতাটি ১১ ডিসেম্বর থেকে ২১ ডিসেম্বর পর্যন্ত মরক্কোতে অনুষ্ঠিত হয়। এবারের এ প্রতিযোগিতাটি হচ্ছে ফিফা ক্লাব বিশ্বকাপের ১০ম আসর। ফিফা’র ব্যবস্থাপনায় এ প্রতিযোগিতায় ছয়টি মহাদেশীয় কনফেডারেশনের চ্যাম্পিয়ন ক্লাবগুলো প্রতিদ্বন্দ্বিতা করে। পাশাপাশি স্বাগতিক দেশের লীগ বিজয়ী দলও এতে অংশ নেয়।
এবারের আসরের চূড়ান্ত খেলায় জার্মানির ব্রায়ার্ন মিউনিখ স্বাগতিক দেশের রাজা কাসাব্ল্যাঙ্কা ক্লাবকে ২-০ ব্যবধানে পরাভূত করে চ্যাম্পিয়ন হয়।
২০১৩ ও ২০১৪ সালের ফিফা ক্লাব বিশ্বকাপ প্রতিযোগিতা আয়োজনের জন্য চারটি দেশ নিলাম প্রক্রিয়ায় অংশগ্রহণ করেছিল। দেশগুলো হচ্ছে -
অক্টোবর, ২০১১ সালে ফিফা জানায় যে - ইরান, দক্ষিণ আফ্রিকা ও সংযুক্ত আরব আমিরাত নিলাম প্রক্রিয়া থেকে নিজেদের প্রার্থীতা প্রত্যাহার করেছে। এরফলে মরক্কো একমাত্র প্রার্থী হিসেবে রয়েছে। পরবর্তীতে ১৭ ডিসেম্বর, ২০১১ তারিখে ফিফা আনুষ্ঠানিকভাবে মরক্কোকে স্বাগতিক দেশ হিসেবে ঘোষণা করে।
২ সেপ্টেম্বর, ২০১৩ তারিখে কাসাব্ল্যাঙ্কায় আনুষ্ঠানিকভাবে প্রতিযোগিতার লোগো উন্মোচন করা হয়। ১৪-২৭ অক্টোবর, ২০১৩ তারিখের মধ্যে টিকেট পূর্বেই বিক্রয়ের ব্যবস্থা করা হয়। ২৮ অক্টোবর, ২০১৩ তারিখে সরাসরি বিক্রয় করা শুরু হয়। ফিফা ক্লাব বিশ্বকাপের ট্রফি প্রদর্শনের জন্য অক্টোবর থেকে ডিসেম্বর, ২০১৩ সময়কালে ইউকোহামা থেকে সফর শুরু হয়। ইউকোহামাতেই ২০১২ সালের ফিফা ক্লাব বিশ্বকাপের চূড়ান্ত খেলা অনুষ্ঠিত হয়েছিল। এরপর অংশগ্রহণকারী প্রত্যেক দলের শহর প্রদক্ষিণ শেষে প্রতিযোগিতা শুরুর পূর্বে কাসাব্ল্যাঙ্কায় সফর শেষ হয়।
এবার নিয়ে ধারাবাহিকভাবে দ্বিতীয় বছরের মতো গোল-লাইন প্রযুক্তি এ প্রতিযোগিতায় ব্যবহৃত হচ্ছে। গোলকন্ট্রোল জিএমবিএইচ প্রতিষ্ঠানকে আনুষ্ঠানিকভাবে এ প্রযুক্তি ব্যবহারের জন্য অনুমতি দেয়া হয়েছে।
২০১৩ সালের ফিফা অনূর্ধ্ব-২০ বিশ্বকাপ ও ২০১৩ সালের ফিফা অনূর্ধ্ব-১৭ বিশ্বকাপে ভ্যানিশিং স্প্রের সফল প্রয়োগের পর এ প্রতিযোগিতার রেফারীদেরকে ফ্রি কিকের জন্য দশ গজের দূরত্ব নির্ধারণে ব্যবহারের অনুমতি দেয়া হয়।
২০১৩ সালে ফিফা ক্লাব বিশ্বকাপের খেলা অনুষ্ঠানের জন্য মারাকেশ এবং আগাদির শহরকে নির্ধারণ করা হয়।
মনোনীত খেলা পরিচালনাকারী কর্মকর্তাগণ হচ্ছেন -
ফিফা কর্তৃক ঘোষিত ২৯ নভেম্বর, ২০১৩ তারিখের মধ্যে প্রত্যেক দলকে ২৩ সদস্যদের নাম ঘোষণা করতে হবে। তন্মধ্যে অবশ্যই ৩জন গোলরক্ষক থাকবে। আঘাতজনিত কারণে দলের প্রথম খেলা শুরুর ২৪ ঘন্টার মধ্যে পরিবর্তনযোগ্য।
সর্বমোট ৩১ দেশের খেলোয়াড়গণ সাতটি দলের সদস্যরূপে আছেন।
৯ অক্টোবর, ২০১৩ তারিখ স্থানীয় সময় ১৯:০০ ঘটিকায় মারাকেশের লা মামুনিয়া হোটেলে খেলার ড্র অনুষ্ঠিত হয়। কোয়ার্টার-ফাইনালের জন্য এএফসি, কাফ এবং কনকাকাফ - এ তিন অঞ্চলের চ্যাম্পিয়ন দলগুলোকে বন্ধনীতে রেখে সরাসরি কোয়ার্টার ফাইনালে খেলার সুযোগ দেয়া হয়।
যদি কোন কারণে স্বাভাবিক সময়ের মধ্যে খেলা ড্র হয়:
" পশ্চিম ইউরোপীয় সময় () অনুযায়ী"
প্রতিযোগিতায় নিম্নবর্ণিত পুরস্কার প্রদান করা হয়:
রাং-'ব্যুং-র্দো-র্জে
রাং-'ব্যুং-র্দো-র্জে () (১২৮৪-১৩৩৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা বা প্রধান ছিলেন।
রাং-'ব্যুং-র্দো-র্জে ১২৮৪ খ্রিষ্টাব্দে তিব্বতের ৎসা-ফু-গাংস-ঝুর-মো নামক স্থানে জন্মগ্রহণ করেন। তাঁর পিতা ছোস-দ্পাল () ছিলেন র্ন্যিং-মা ধর্মসম্প্রদায়ের একজন সাধক। রাং-'ব্যুং-র্দো-র্জে পাঁচ বছর বয়সে ও-র্গ্যান-পা-রিন-ছেন-দ্পাল নামক বৌদ্ধ ভিক্ষুর নিকট স্বুদ-ত্রা-সাং নামক স্থানের বৌদ্ধবিহারে তন্ত্র সম্বন্ধে শিক্ষালাভ শুরু করেন, যিনি তাকে দ্বিতীয় র্গ্যাল-বা-কার্মা-পা কার্মা-পাক্শির অবতার রূপে চিহ্নিত করেন। রাং-'ব্যুং-র্দো-র্জে নামটি ও-র্গ্যান-পা-রিন-ছেন-দ্পাল দিয়েছিলেন না কুন-ল্দান-শেস-রাব () নামক বৌদ্ধ ভিক্ষু দিয়েছিলেন, সে নিয়ে অবশ্য দ্বিমত রয়েছে।
দশ বছর বয়সে রাং-'ব্যুং-র্দো-র্জে ম্ত্শুর-ফু বৌদ্ধবিহারে যাত্রা করে শেস-রাব-দ্পাল (), গ্ন্যান-রাস-দ্গে-'দুন-'বুম
() এবং গ্নাম-ম্ত্শো-বা-মি-ব্স্ক্যোদ-র্দো-র্জে () নামক তিনজন বৌদ্ধভিক্ষুর নিকট কালচক্র ও ছেদ সাধনা সম্পর্কে শিক্ষালাভ করেন। ১৩০১ খ্রিষ্টাব্দে তিনি গ্ঝোন-নু-ব্যাং-ছুব () নামক ভিক্ষুর নিকট ভিক্ষুর শপথ গ্রহণ করেন। এই সময় তিনি প্রমাণ, প্রজ্ঞাপারমিতা, মধ্যমক, অভিধর্মকোশ ও বিনয় সম্বন্ধে শিক্ষালাভ করেন। পরবর্তীকালে তিনি ৎশুল-খ্রিম্স-রিন-ছেন () নামক বৌদ্ধ ভিক্ষুর নিকট গুহ্যসমাজতন্ত্র এবং রি-খোর-রাস-পা () ও রিগ-'দ্জিন-কু-মা-রা-রা-দ্জার নিকট অতিযোগযানের বি-মা-স্ন্যিং-থিগ সম্বন্ধে শিক্ষালাভ করেন। ১৩২১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করেন। তিব্বতে রাং-'ব্যুং-র্দো-র্জে ছেদ সাধনা তত্ত্বকে সুসংবদ্ধ ও প্রণালীবদ্ধ করার জন্যও বিখ্যাত।
১৩৩১ খ্রিষ্টাব্দে ইউয়ান সম্রাট তোক তেমুরের আমন্ত্রণে তিনি রাজধানী দোদু যাত্রা করে পরের বছর ৬ই নভেম্বর পৌঁছান। সেখানে তিনি সাম্রাজ্যের উত্তরাধিকার নিয়ে এক বিবাদের মধ্যস্থতা করেন। এই সময় তোঘান তেমুর নতুন ইউয়ান সম্রাট হলে তিনি তাঁকে ধর্মীয় শিক্ষা দান করে তাঁর শিষ্য কুন-'দ্গা-র্দো-র্জের () জন্য সিতু (司徒) এবং গুওশি (國師) নামক দুইটি উপাধি এবং ম্ত্শুর-ফু বৌদ্ধবিহারকে কর প্রদানের আওতাবহির্ভূত করার ব্যবস্থা করেন। ১৩৩৪ খ্রিষ্টাব্দে তিনি তিব্বত ফিরে গেলেও দুই বছর পর আবার চীনে ফিরে যান।
রাং-'ব্যুং-র্দো-র্জে বহু উল্লেখযোগ্য গ্রন্থ রচনা করেন, যার মধ্যে অনুত্তরযোগতন্ত্রের ওপর জাব-মো-নাং-দোন এবং মহামুদ্রা তত্ত্বের ওপর ঙ্গে-দোন-ফ্যাগ-র্গ্যা-ছেন-পো'ই-স্মোন-লাম-গ্যি-'গ্রেল-পা-গ্রুব-পা-ম্ছোগ-গি-ঝাল-লুং () চিরায়ত তিব্বতী গ্রন্থের মর্যাদা লাভ করেছে। এছাড়া তার র্নাম-শেস-য়ে-শেস-'ব্যেদ-পা () ও দে-ব্ঝিন-গ্শেগ্স-পা'ই-স্ন্যিং-পো-গ্তান-লা-দ্বাব-পা () গ্রন্থগুলিও উল্লেখযোগ্য। রাং-'ব্যুং-র্দো-র্জে মা-গ্চিগ-লাব-স্গ্রোন দ্বারা প্রচারিত ছেদ সাধনাকে সুশৃঙ্খল করেন। তিনি মা-গ্চিগ-লাব-স্গ্রোন দ্বারা রচিত শেস-রাব-ক্যি-ফা-রোল-তু-ফ্যিন-পা-জাব-মো-গ্চোদ-ক্যি-মান-ঙ্গাগ-গি-গ্ঝুং-ব্কা'-ত্শোম্স-ছেন-মো () গ্রন্থের টীকাভাষ্য রূপে গ্চোদ-ব্কা'-ত্শোম্স-ছেন-মো'ই-সা-ব্চাদ () গ্রন্থটি রচনা করেন। এছারাও তিনি ছেদ সাধনার ওপর গ্চোদ-ক্যি-খ্রিদ-য়িগ (), ত্শোগ্স-লাস-য়োন-তান-কুন-'ব্যুং (), গ্চোদ-ক্যি-ত্শোগ্স-লাস-রিন-পো-ছে'ই-ফ্রেন্ব-বা-'দোন-ব্স্গ্রিগ্স-ব্ল্তাস-ছোগ-তু-ব্দোদ-পা-গ্চোদ-ক্যি-লুগ্স-সোর-ব্ঝাগ (), মা-লাব-স্গ্রোন-লা-গ্সোল-বা-'দেব-পা'ই-ম্গুর-মা (), জাব-মো-ব্যুদ-ক্যি-গ্চোদ-য়িল-ক্যি-খ্রিদ-য়িগ () এবং গ্চোদ-ক্যি-ন্যাম্স-লেন () উল্লেখযোগ্য গ্রন্থ রচনা করেন।
খ্রিস্টপূর্ব ৪৭৬
খ্রিস্টপূর্ব ৪৭৬ প্রাক-জুলিয়ান রোমান বর্ষপঞ্জীর একটি বছর। সে সময়ে এটি রুটিলাস ও স্ট্রাক্টাসের কনসালশিপের বছর (বা ২৭৮ আব উর্বে কন্দিতা) নামে পরিচিত ছিল। খ্রিস্টপূর্ব ৪৭৬ ব্যবহারের শুরু হয় প্রাক মধ্যযুগে, যখন বছরের নামকরণে ইউরোপে অ্যানো ডোমিনি বর্ষপঞ্জীর প্রচলন শুর হয়।
মিলেটাস
মিলেটাস (; ; Hittite ভাষায়: "Millawanda" বা "Milawata" (exonyms); ; ) ছিল আনাতোলিয়ার পশ্চিম উপকূলে প্রাচীন কারিয়া অঞ্চলে মায়েন্ডার নদীর উপকন্ঠে অবস্থিত একটি প্রাচীন গ্রিক নগর। এই শহরটির ধ্বংসাবশেষ তুরস্কের আয়দিন প্রদেশের আধুনা বালাত শহরের কাছাকাছি স্থানে পাওয়া গিয়েছে। খ্রিষ্টপূর্ব ৬ষ্ঠ শতাব্দীর মাঝামাঝি সময়ে, পারস্যদের আক্রমণের পূর্বে এই শহরটিকে গ্রিসের শহরগুলোর মধ্যে সর্বশ্রেষ্ঠ এবং সমৃদ্ধশালী হিসেবে বিবেচনা করা হতো।
জাব-মো-নাং-দোন
জাব-মো-নাং-দোন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত একটি বিখ্যাত তিব্বতী গ্রন্থ।
১৩২২ খ্রিষ্টাব্দে রাং-'ব্যুং-র্দো-র্জে ব্দে-ছেন-স্তেং নামক স্থানে অনুত্তরযোগতন্ত্রের ওপর জাব-মো-নাং-দোন গ্রন্থটি রচনা করেন। এই গ্রন্থে এগারোটি অধ্যায় রয়েছে।এই গ্রন্থ সংসার ও নির্বাণের বিভিন্ন হেতু ও প্রত্যয় সমন্ধে বর্ণনা দিয়ে শুরু হয়ে যথাক্রমে উৎপত্তিক্রম, নাড়ি প্রাণ, বায়ু, প্রাণায়াম, ইষ্টদেবতা, নির্মাণ, স্কন্ধ, উপায়, ভূমি , লাম-রিম ও সম্পন্নক্রম সম্পর্কে আলোচনা করা হয়েছে।
কার্তিক (ছুরি)
কার্তিক বজ্রযান বৌদ্ধধর্মের আচার অনুষ্ঠানে ব্যবহৃত এক ধরণের ছোট চন্দ্রাকৃতি ছুরি বিশেষ।
কার্তিক বজ্রযান বৌদ্ধধর্মের ছেদ সাধনার প্রতীক হিসেবে বিবেচিত হয়। জাগতিক ও বস্তুভিত্তিক বন্ধনকে ছেদন করে বুদ্ধত্ব প্রাপ্তির প্রতীক হিসেবে বৌদ্ধমতে এর উল্লেখ পাওয়া যায়। যমান্তক এবং বজ্রযোগিনীর ডান হস্তে এই ছুরি ধরা থাকে বলে বৌদ্ধমতে বর্ণিত হয়।
গ্রিক জনগোষ্ঠী
গ্রিক জনগোষ্ঠী, যাদের কখনো কখনো হেলেনিজ বলা হয় ( ), একটি জাতিগত গোষ্ঠী যাদের মূল বাস গ্রিস, সাইপ্রাস, আনাতোলিয়া এবং অন্যান্য অঞ্চলে। এছাড়াও, সারা বিশ্বব্যাপী ছড়িয়ে থাকা অভিবাসী গ্রিক সম্প্রদায়ও তাদের উল্লেখযোগ্য প্রতিনিধিত্ব করে।
বোভিডি
বোভিডি () স্তন্যপায়ী প্রাণীদের একটি পরিবারের নাম। এ-পরিবারের প্রাণীদের সবচেয়ে শনাক্তকারী বৈশিষ্ট্য অশাখ শিং। এদের সবকটি ছেলে প্রাণিতে শিং থাকে, তবে কিছু গণের স্ত্রী প্রাণিতেও শিং দেখা যায়। ছেলে ও মেয়ে উভয়ের শিং থাকলে ছেলের শিংয়ের গোড়া সর্বদা মোটা থাকে ও গঠন অনেক জটিল প্রকৃতির। করোটির সামনের অস্থির সঙ্গে স্থায়ীভাবে শিং যুক্ত থাকে, অস্থিমূল কেরাটিন তৈরি পর্দায় আবৃত (এ পর্দা খসানো যায় না)। জাবর-কাটা এ প্রাণীর দন্ত সঙ্কেতঃ কর্তন ০/৩; ছেদন ০/১; অগ্রপেষণ ৩/৩; পেষণ ৩/৩ =৩২। উপরের চোয়ালের ছেদন দাঁত সর্বদা অনুপস্থিত। করোটির অর্বিটাল অঞ্চলে একটি ক্যানাল বিদ্যমান।
পরিবার Bovidae
মানচিত্রাঙ্কনবিদ্যা
মানচিত্রাঙ্কনবিদ্যা বা মানচিত্রনির্মানবিদ্যা ( মূল: Greek Χάρτης, বা, "khartes" = papyrus - paper/কাগজ এবং "graphein" = to write/আঁকা) হচ্ছে মানচিত্র তৈরী সংক্রান্ত শিক্ষণ-গবেষণা এবং তার অনুশীলন পদ্ধতি। বিজ্ঞান, নন্দনতত্ব এবং কৌশলের মিশ্রনে মানচিত্রাঙ্কনবিদ্যায় বাস্তব স্থানিক তথ্য কার্যকরভাবে ফুঁটিয়ে তোলা হয়।See Maps for more links to modern and historical maps.
বোভিনি
বোভিনি () বোভিডি পরিবারের গোমহিষাদি উপপরিবারের নাম। এ উপপরিবারের প্রাণীর পিলেজের তারতম্য রয়েছে, মসৃণ ও তৈলাক্ত থেকে অমসৃণ ও লোমশ। আলনা ও ফিবুলা সরু, মূল পায়ের অস্থি একটি অস্থিতে মিলিত হয়েছে। সামনের ও পিছনের পা দৈর্ঘ্যে অসমান। প্র্যত্যেক পায়ে আঙ্গুল সংখ্যায় দুটি, তৃতীয় ও চতুর্থ আঙ্গুল আগেই বিলুপ্ত হয়ে যায় কিংবা ছোট, পায়ের পিছনে উপরে থাকে, এগুলোকে ডিউ খুর কিংবা ডিউ নখর বলা হয়ে থাকে। সব কটি ছেলের শিং আছে, তবে অধিকাংশ গণের মেয়ে প্রাণীরও শিং বিদ্যমান। বোভিডদের মধ্যে গণ Tetracerus আলাদা, এর শিং থাকে চারটি; অন্য সব গণের সকলের দুটি শিং। দন্ত সংকেতঃ (কর্তন ০/৩; ছেদন ০/১; অগ্রপেষণ ৩/২ বা ৩; পেষণ ৩/৩) × ২=৩০ বা ৩৩।Bovine is derived from Latin "bos", "ox", through Late Latin "bovinus". Bos comes from the Indo-European root "*gous", meaning ox.
ক্যাপ্রিনি
ক্যাপ্রিনি () বোভিডি পরিবারের ছাগল-জাতীয় (ইংরেজিতে "goat-antelope", "caprid" বলা হয়) মাঝারি গড়নের প্রজাতি নিয়ে গঠিত। এ উপপরিবারের প্রাণীদের দেহ দৃঢ়, পা মোটা; উঁচু পাহাড়ে জীবনধারনের জন্য পা অভিযোজিত, পার্বত্য অঞ্চলে তাপমাত্রায় নিজেকে খাপ খাইয়ে নিতে সক্ষম। ছেলে ও মেয়ে উভয়েরই শিং থাকে, তবে চিরুর কেবল ছেলেদের শিং বিদ্যমান। যৌন দ্বিরূপতা লক্ষ্যণীয়, শিঙয়ের আকার-আকৃতি এবং দেহের গঠনও ভিন্ন। ঘ্রাণগ্রন্থি বেশ সুগঠিত।
পরিবার বোভিডি Bovidae
নিচের বিলুপ্ত গণগুলোকেও ক্যাপ্রিনি উপপরিবারের বলে পরিচিত করানো হয়েছে:
ক্যাপরা (গণ)
ক্যাপরা () হচ্ছে স্তন্যপায়ী প্রাণীদের একটি গণের নাম, যা ছাগল জাতীয় ৯টি প্রজাতির সমন্বয়ে গঠিত। এতে অন্তর্ভুক্ত হয়েছে বুনো ছাগল, সাপশিঙি বনছাগলসহ আরও কিছু প্রজাতি, যেগুলোকে "আইবেক্স" বলা হয়।
বর্তমানে ছাগলের ৯টি প্রজাতি সাধারণভাবে গ্রহণ করা হয়:
পোড়ামন
পোড়ামন ২০১৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জাকির হোসেন রাজু। এতে শ্রেষ্ঠাংশে অভিনয় করেছেন মাহিয়া মাহী ও সায়মন সাদিক। এছাড়া অন্যান্য ভূমিকায় রয়েছেন আনিসুর রহমান মিলন, মিশা সওদাগর, আলীরাজ।
‘সুজন’ ‘সুন্দরপুর’ গ্রামের ডানপিটে ছেলে। তার বাবা জুয়ায় আসক্ত। সে গাড়ির হেল্পার হিসেবে কাজ শুরু করে। একদিন সে টেম্পু নিয়ে যাবার সময় দেখতে পায় তিনমাস বাড়ি ভাড়া না দেওয়ার কারনে পরী ও তার মাকে বাড়িওয়ালা বের করে দিচ্ছে। সুজন তাদেরকে তার এক দাদীর বাড়িতে থাকার ব্যবস্থা করে দেয়। পরীর পুরো পরিবারের দায়িত্ব সে নিজের কাঁধে তুলে নেয়। পরীর পড়ার ব্যবস্থা থেকে শুরু করে সমস্ত খরচ সে বহন করে। ধীরে ধীরে পরী ও সুজনের মাঝে ভালবাসা গড়ে উঠে। পরীর মা সুজনকে জামাই বলে ডাকতে থাকে। কিন্তু বিপত্তি বাধে যখন তিনি পরীকে সুজন বাদে অন্য ছেলের সাথে বিয়ে দিতে যান। সুজন এই বিয়ের প্রতিবাদ করায় পরীর মায়ের সাথে সুজনের মারামারি লাগে। সুজনকে পুলিশ হত্যা চেষ্টার অভিযোগে গ্রেপ্তার করে।
সুজন থানা থেকে পালিয়ে আসে।
সুজনকে পুনরায় গ্রেপ্তার করার দায়িত্ব পায় সেই থানার পুলিশ অফিসার আবিদ। আবিদ তার এক সহকারীকে নিয়ে সুন্দরপুর গ্রামে পৌঁছায়।
সুজন পরীর বিবাহ অনুষ্ঠানে বাধা দেয়। আবিদ সুজনকে গ্রেপ্তার করে এবং সুজনের অনুরোধের প্রেক্ষিতে তাদের সাথে পরীকে নিতে রাজি হয়।
যাবার পথে বাস দুর্ঘটনার মুখোমুখি হয়। সুজন আবিদের জীবন রক্ষা করে। আবিদ কৃতজ্ঞতাস্বরূপ সুজনকে নিজের ভাই বানিয়ে নেয়। সে পরীকে নিজেদের বাসায় নিয়ে যায় এবং সুজনের জামিনের ব্যবস্থা করে। তাছাড়াও সে তার বাড়িতে সুজনের সাথে পরীর বিয়ের ব্যবস্থা করে।
আবিদের স্ত্রীর তিন সন্ত্রাসী ভাই পরীকে খুন করে লাশ রেল লাইনে ফেলে দেয়। আবিদ এবং সুজন আসার পথে পরীর লাশ দেখতে পায়। সুজন পরীর শোকে আত্মহত্যা করে।
আবিদ তার স্ত্রী এবং তার তিন সন্ত্রাসী ভাইকে হত্যা করে এবং পুলিশের কাছে গ্রেপ্তার হয়।
রিগ-'দ্জিন-কু-মা-রা-রা-দ্জা
রিগ-'দ্জিন-কু-মা-রা-রা-দ্জা () (১২৬৬-১৩৪৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের বি-মা-স্ন্যিং-থিগ নামক তত্ত্বের একজন দিকপাল ছিলেন।
রিগ-'দ্জিন-কু-মা-রা-রা-দ্জা তিব্বতের রাজধানী লাসা শহরের দক্ষিণে য়োরু অঞ্চলের 'বার-গ্সার-র্দ্জিং-খা () নামক শহরে ১২৬৬ খ্রিষ্টাব্দে জন্মগ্রহণ করেন। তাঁর পিতার নাম ছিল জো-স্রাস-ব্সোদ-নাম্স-দ্পাল () এবং মাতার নাম ছিল খ্যা-ব্জা'-'বুম-মে ()। শৈশবে তাঁর নাম ছিল থার-পা-র্গ্যান ()
সাত বছর বয়সে থার-পা-র্গ্যান হেবজ্র ও চক্রসম্বর এবং নয় বছর বয়সে 'খোর-বা-দোং-স্প্রুগ্স () নামক এক প্রকার অতিযোগ সাধনা সম্বন্ধে শিক্ষালাভ করেন। বারো বছর বয়সে তিনি ভিক্ষুর শপথ গ্রহণের পর গ্ঝোন-নু-র্গ্যাল-পো () নামগ্রহণ করেন; যার সংস্কৃত অর্থ কুমাররাজ, এবং এই নামেই পরবর্তীকালে তিনি তিব্বতে বিখ্যাত হন। এই সময়ে তিনি বিনয়, নারো পার ছয় যোগ এবং হেবজ্র সম্বন্ধে শিক্ষা লাভ করেন। স্গ্রাগ্স-ঙ্গার-ফুগ () নামক স্থানে তিনি মে-লোং-র্দো-র্জে নামক বিখ্যাত বৌদ্ধ ভিক্ষুর নিকট মহামুদ্রা সম্বন্ধে শিক্ষালাভ করেন ও তাঁর সঙ্গে ভূটান যাত্রা করেন। এরপর তিনি ম্ত্শুর-ফু বৌদ্ধবিহারে কার্মা-ব্কা'-ব্র্গ্যুদ ধর্মীয় গোষ্ঠীর ও-র্গ্যান-পা-রিন-ছেন-দ্পাল, র্গ্যা-স্মান-পা-নাম-ম্খা'-র্দো-র্জে () ও স্কাল-ল্দান-ছোস-ক্যি-সেং-গে () নামক বৌদ্ধ ভিক্ষুদের নিকট অতিযোগ তত্ত্ব সম্বন্ধে শিক্ষালাভ করেন। এরপর তিনি পুনরায় মে-লোং-র্দো-র্জের নিকট ফিরে এসে তাঁর নিকট হতে বি-মা-স্ন্যিং-থিগ সম্বন্ধে কয়েক বছর ধরে শিক্ষালাভ করেন।
তিনি কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে অতিযোগ তত্ত্ব সম্বন্ধে শিক্ষাদান করেন। ১১৩৬ খ্রিষ্টাব্দে তিনি য়ার-স্তোদ-স্ক্যাম () নামক স্থানে ক্লোং-ছেন-রাব-'ব্যাম্স-পা-দ্রি-মেদ-'ওদ-জেরকে বি-মা-স্ন্যিং-থিগ সম্বন্ধে তাঁর সমস্ত শিক্ষাদান করে তাঁকে তাঁর উত্তরাধিকারী নিযুক্ত করেন।
কুমাররাজ বেশ কিছু গ্রন্থ রচনা করলেও বর্তমানে একমাত্র তার ব্কা'-ব্র্গ্যাদ-ক্যি-ব্স্ক্যেদ-রিম-গ্যি-মান-ঙ্গাগ-গ্নাদ-ব্স্দুস () নামক গ্রন্থটির অস্তিত্ব রয়েছে।
ম্দ্জোদ-ব্দুন
ম্দ্জোদ-ব্দুন () বা সাত সম্পদ বলতে তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত সাতটি বিখ্যাত গ্রন্থের সঙ্কলনকে বোঝানো হয়।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত সাতটি বিখ্যাত গ্রন্থের তালিকা নিম্নে দেওয়া হল:
সাপশিঙি বনছাগল
সাপশিঙি বনছাগল বা মারখোর (; ; "মার্গুমায়"; ; বৈজ্ঞানিক নাম: "Capra falconeri") হচ্ছে ক্যাপরা গণের একটি বড় প্রজাতি যেটি আফগানিস্তান, উত্তর পাকিস্তান, দক্ষিণ তাজিকিস্তান, দক্ষিণ উজবেকিস্তান, ভারতের জম্মু ও কাশ্মীর রাজ্যে পাওয়া যায়। আইইউসিএন এটিকে বিপন্নশ্রেণিতে অন্তর্ভুক্ত করেছে। সমগ্র পৃথিবীতে এই প্রজাতির আর মাত্র ২৫০০টির মতো প্রাণী টিকে আছে এবং গত দু'প্রজন্মে ২০% সংখ্যা কমেছে। পাকিস্তান এদেরকে জাতীয় পশুর স্বীকৃতি দিয়েছে।
"মারখোর" শব্দটি দুইটি ফার্সি শব্দ ‘মার’ ও ‘খোর’ যোগে গঠিত হয়েছে। ‘মার’ অর্থ "সাপ" এবং 'খোর' অর্থ "ভক্ষক", অর্থ্যাত্ 'মারখোর' দ্বারা বোঝানো হয় - যে সাপ খায়। এরা সাপ মারতে পারে বলে এদের এমন নাম হয়েছে বলে অনেকে মনে করেন। আবার অনেক বিশেষজ্ঞের মতে এদের সাপের মতো পেঁচানো শিং-এর কারণে এদের এমন নাম।
গুহ্যগর্ভতন্ত্র
গুহ্যগর্ভতন্ত্র বা র্গ্যুদ-থাম্স-চাদ-ক্যি-র্গ্যাল-পো-দ্পাল-সগ্যু-'ফ্রুল-র্ত্সা-বা'ই-র্গ্যুদ-গ্সাং-বা-স্ন্যিং-পো () তিব্বতী বৌদ্ধধর্মের র্ন্যিং-মা ধর্মসম্প্রদায়ের মহাযোগ যানের মূল তন্ত্র।
মহাসিদ্ধ কুকুরাজার নিকট হতে গুহ্যগর্ভতন্ত্র সম্বন্ধে শিক্ষালাভ করেন প্রহেবজ্র। পরবর্তীকালে বিমলমিত্রের নির্দেশে র্মা-রিন-ছেন-ম্ছোগ এবং জ্ঞানকুমার সংস্কৃত থেকে এই তন্ত্র তিব্বতী ভাষায় অনুবাদ করেন।
বহু ভারতীয় ও তিব্বতী বৌদ্ধ পন্ডিত এই তন্ত্র সম্বন্ধে টীকা ভাষ্য রচনা করেন। ভারতীয় পন্ডিত বিলাসবজ্র গুহ্যগর্ভমহাতমতন্ত্ররাজিকা নামক যে টীকা রচনা করেন তা তিব্বতী ভাষায় দ্পাল-গ্সাং-বা-স্ন্যিং-পো'ই-'গ্রেল-পা-রিন-পো-ছে'ই-স্পার-খাব-স্লোব-দ্পোন-স্গেগ-পা'ই-র্দো-র্জেস-ম্দ্জাদ-পা () নামে অনূদিত হয়। বিখ্যাত পন্ডিত বিমলমিত্র এই তন্ত্রের ওপর দুইটি টীকাভাষ্য রচনা করেন যা তিব্বতীতে র্দো-র্জে-সেম্স-দ্পা'ই-স্গ্যু-'ফ্রুল-দ্রা-বা'ই-র্গ্যুদ-দ্পাল-গসাং-বা'ই-স্ন্যিং-পো-শেস-ব্যা-বা'ই-স্প্যান-'গ্রেল-পা () এবং দ্পাল-গ্সাং-বা-স্ন্যিং-পো'ই-দোন-ব্স্দুস-'গ্রেল () নামে অনূদিত হয়। রোং-জোম-ছোস-ক্যি-ব্জাং-পো নামক একাদশ শতাব্দীর তিব্বতী পন্ডিত র্গ্যুদ-র্গ্যাল-গ্সাং-বা-স্ন্যিং-পো-দ্কোন-চোগ-'ব্রেল () নামক টীকাভাষ্য রচনা করেন। চতুর্দশ শতাব্দীর বিখ্যাত র্ন্যিং-মা শিক্ষক ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্রের ওপর তিনটি টীকাভাষ্য রচনা করেন, যা তিব্বতী বৌদ্ধধর্মে মুন-সেল-স্কোর-গ্সুম নামে পরিচিত।
মুন-সেল-স্কোর-গ্সুম
মুন-সেল-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত গুহ্যগর্ভতন্ত্রের ওপর তিনটি টীকাভাষ্যের সমষ্টি।
গুহ্যগর্ভতন্ত্রের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি টীকাভাষ্যের তালিকা নিম্নরূপ:
একার্ড আনগার
একার্ড আনগার (১১ এপ্রিল ১৮৮৪ - ২৪ জুলাই ১৯৬৬) ছিলেন আসেরিয়া সম্পর্কিত একজন জার্মান বিশেষজ্ঞ।
১৯১৬ সালে ইস্তানবুলের প্রত্মতাত্ত্বিক জাদুঘরে কর্মাধ্যক্ষ হিসেবে কর্মরত থাকাকালীন সময়ে জাদুঘরে সংরক্ষিত নিপ্পুর হতে সংগৃহীত একটি তামার বস্তুকে পরিমাপক দন্ড হিসাবে চিহ্নিত ও বর্ণনা করেন। খ্রিষ্টপূর্ব তৃতীয় সহস্রাব্দের কিংবা তারও আগের সময়ের ৫১৮.৬ মিলিমিটার দৈর্ঘ্যের এই সুমেরীয় পরিমাপক দন্ডটিকে প্রাচীনতম পরিচিত পরিমাপক যন্ত্র হিসেবে বিবেচনা করা হয়।
একার্ড আনগারের অসংখ্য রচনা বিভিন্ন সময় বিভিন্ন মাধ্যমে প্রকাশিত হয়েছে; তার মধ্যে অন্যতম কয়েকটি হচ্ছে:
আসিরীয়া
আসিরীয়া ছিলো প্রাচীন নিকট প্রাচ্যের একটি প্রধান সেমিটিক রাজত্ব বা সাম্রাজ্য, যার আকৃতি প্রায় উনিশ শতাব্দী ধরে বা আনুমানিকভাবে খ্রিষ্টপূর্ব ২৫০০ অব্দ থেকে খ্রিষ্টপূর্ব ৬০৫ অব্দ পর্যন্ত পরিবর্তীত হয়েছে, এবং স্থায়ীত্ব ছিলো প্রারম্ভিক ব্রোঞ্জ যুগ থেকে শেষ লৌহ যুগ পর্যন্ত। উত্তর মেসোপটেমিয়ায় টাইগ্রিস নদীর উজানে কেন্দ্রীভূত অসিরীয়া বেশ কয়েকবার শক্তিশালী সাম্রাজ্য হিসেবে আবির্ভূত হয়েছে। আসিরীয়া তার সময়ে মূল সূতিকাগার হিসেবে বৃহত্তর মেসোপটেমিয় "সভ্যতার ঊষালগ্নে" প্রযুক্তিগত, বৈজ্ঞানিক এবং সাংস্কৃতিক সাফল্যের শীর্ষ স্থানে অসীন ছিল।
আসিরীয়ায় প্রাপ্ত সর্বপ্রথম দিকের নব্যপ্রস্তরযুগের নিদর্শন হলো খ্রিস্টপূর্ব ৭১০০ অব্দের জার্মো সংস্কৃতির এবং আনুমানিক খ্রিস্টপূর্ব ৬০০০ অব্দের হাসুনা সংস্কৃতির হাসুনা বসতি।
আশুর শহরটি অন্যান্য আসিরীয়ান শহরগুলির সাথে খ্রিস্টপূর্ব ২৬০০ অব্দে প্রতিষ্ঠিত হয়েছিল বলে মনে করা হয়। খুব সম্ভবত এটি সুমেরীয়-শাসনাধীন প্রশাসনিক কেন্দ্রগুলির মধ্যে একটি ছিল।
উরারতু
উরারতু ( - "Urartu", আসিরীয়: '; ব্যাবলনিয়ান: "Urashtu"), বাইবেলে বর্ণিত আরারাত রাজ্য () বা ভ্যান রাজ্য (, Urartian: ';) ছিলো আর্মেনিয়ান পার্বত্য অঞ্চলে লেক ভ্যানের নিকটবর্তী এলাকায় লৌহ যুগে গড়ে ওঠা একটি সাম্রাজ্য।
বাঙ্গাল গেজেট
বাঙ্গাল গেজেট ছিল গঙ্গাকিশোর ভট্টাচার্যের সম্পাদনায় প্রকাশিত একটি সাপ্তাহিক পত্রিকা। এ পত্রিকার কোন কপি পাওয়া যায়নি। ভবানীচরণ ব্যানার্জী, ঈশ্বরচন্দ্র গুপ্ত প্রমুখের লেখায় এর প্রকাশ ও অস্তিত্বের কথা জানা যায়। “ওরিয়েন্টাল স্টার” পত্রিকার সূত্রে জানা যায় বাঙ্গাল গেজেট ১৮১৮ সালের ১৬ই মে তারিখে প্রথম প্রকাশিত হয়েছিল। ব্রজেন্দ্রনাথ বন্দ্যোপাধায়ের মতে, এই তারিখ ১৪ই মে থেকে ৯ই জুলাইয়ের মধ্যে। আরো জানা যায় পত্রিকাটি মাত্র এক বছর প্রকাশ হয়েছিল।
গঙ্গাকিশোর ভট্টাচার্যের সহকারী ছিলেন হরচন্দ্র রায় ও পত্রিকাটির প্রধান পৃষ্ঠপোষক ও উৎসাহদাতা ছিলেন রাজা রামমোহন রায়। সামগ্রিক বিবেচনায় বাঙ্গাল গেজেট ছিল বাংলা ভাষায় ও বাঙালি সম্পাদক-প্রকাশকদের পরিচালনায় প্রথম সংবাদপত্র। শুধু তাই নয় এটি ভারতীয়দের সম্পাদনা-প্রকাশনা-পরিচালনায় প্রকাশিত প্রথম সংবাদপত্র।
সমাচার চন্দ্রিকা
সমাচার চন্দ্রিকা ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি সাপ্তাহিক পত্রিকা। পত্রিকাটি ১৮২২ সালের ৫ই মে প্রথম প্রকাশিত হয়েছিল। সমাচার চন্দ্রিকার সম্পাদক ভবানীচরণ বন্দ্যোপাধ্যায় পূর্বে সম্বাদ কৌমুদীর সম্পাদক ছিলেন, সেখানে তার সাথে রাজা রামমোহন রায়ের সাথে মত-পার্থক্য দেখা দিলে তিনি সমাচার চন্দ্রিকা পত্রিকা প্রতিষ্ঠা করেন।
সমাচার পত্রিকার সম্পাদক ভবানীচরণ ছিলেন সমকালে প্রভাবশালী ব্যক্তি ও গদ্যসাহিত্য প্রণেতাদের মধ্যে একজন। এর ফলে ধীরে ধীরে পত্রিকাটির প্রচার সংখ্যা বৃদ্ধি পেয়েছিল এবং ১৮২৯ সালের এপ্রিল থেকে সাপ্তাহিক পত্রিকাটি সপ্তাহে দুই দিন প্রকাশ হতে শুরু করে। প্রথম প্রকাশের পর ২৫ বছর পর্যন্ত পত্রিকাটি টিকে ছিল বলে জানা যায়।
রামমোহন রায়ের বিরোধিতা করতে গিয়ে পত্রিকাটি রক্ষণশীল মতের প্রতি ঝুঁকে যায় এবং এ-ব্যপারে সমাচার দর্পর্ণের অনেক প্রতিবেদনের বিপক্ষেও লেখা প্রকাশ কারা শুরু করে। ১৮৩৩ সালে প্রকাশিত সমাচার চন্দ্রিকা পত্রিকায় প্রকাশিত একটি প্রতিবেদনের অংশ:
দ্যা স্টোরি অফ সামারা
দ্য স্টোরি অফ সামারা (ইংরেজী: The Story of Samara), রিকিয়া মাসুদো পরিচালিত এবং ভারাতেং ফিল্মস প্রযোজিত ২০১৪ সালে মুক্তির তালিকায় থাকা একটি বাংলাদেশী ভৌতিক চলচ্চিত্র। বাংলাদেশী চলচ্চিত্র ইতিহাসের প্রথম ভৌতিক ছবি এটি। এই ছবির শুটিং ২০১৩ সালের জানুয়ারীতে শুরু হয়েছিলো। চলচ্চিত্রটিতে অভিনয় করেছেন জান্নাতুল ফেরদৌস পিয়া, শিবা আলী খান, সন্জু সনজ, প্রসুন আজাদ এবং আমান খান। ছবিটির অনেক অংশে ভিজ্যুয়াল এফেক্টস প্রয়োগ করা হয়েছে। এই ছবিটি তৈরী করতে সর্বমোট ৫ কোটি টাকা ব্যয় করা হয়েছে। ছবিটিতে সর্বমোট ৭০০ 4k ক্যামেরা ব্যবহার করা হয়েছে।এর শুটিং ২০১৩-এর অগাস্টে শুরু হয়। ছবিটির কিছু দৃশ্য শাহবাগের টেনিস ফেডারেশন-এ নেয়া হয়, এছাড়া সোহরাওয়ার্দী উদ্যান, কক্সবাজার এবং রাঙামাটিতেও কিছু দৃশ্যায়ন করা হয়। ছবিতে বেশির ভাগ দৃশ্য স্পেশাল ইফেক্ট দিয়ে করা হয়েছে। এই চলচ্চিত্রটিতে সনি ৭০০ এফ এক্স এবং সং এফ থ্রী ক্যামেরা ব্যবহার করা হয়েছে। একটি দৃশ্য চিত্রায়নের জন্য শিবা আলী খানকে ক্যাবল দ্বারা মাটি থেকে ১০০ মিটার উপরে ঝুঁলতে হয়েছে।
দেহরক্ষী
দেহরক্ষী ইফতেখার চৌধুরী পরিচালিত এবং ফাতমান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এটি একটি ত্রিভূজ-প্রেমের কাহিনী-ভিত্তিক চলচ্চিত্র, যাতে ইয়ামিন হক ববি, আনিসুর রহমান মিলন এবং কাজী মারুফ অভিনয় করেছেন। দেহরক্ষী সর্বমোট ৫০ টির চেয়ে বেশি স্ক্রিন এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। চলচ্চিত্র টি রেড ওয়ান ক্যামেরা দ্বারা গ্রহণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত।
আন্ডারওয়ার্ল্ড ডন আসলাম (আনিসুর রহমান মিলন) সোহানা (ইয়ামিন হক ববি) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ।
আসিফ আকবর
আসিফ আকবর (জন্ম: ২৫ মার্চ, ১৯৭২) বাংলাদেশের একজন জনপ্রিয় পপ-ধারার সঙ্গীত শিল্পী। ২০০১ সালে প্রকাশিত তার প্রথম সঙ্গীত এ্যালবাম "ও প্রিয়া তুমি কোথায়" এর মাধ্যমে ব্যাপক পরিচিতি ও জনপ্রিয়তা লাভ করেন। চলচ্চিত্রে তার গাওয়া প্রথম গান 'আমারই ভাগ্যে তোমারই নাম' (চলচ্চিত্র: রাজা নাম্বার ওয়ান, মুক্তি প্রাপ্ত: ১৯৯৭ সাল)।
আসিফ কুমিল্লা জেলায় ১৯৭২ সালের ২৫ মার্চ জন্মগ্রহণ করেন। তাঁর পিতার নাম আলী আকবর। পাঁচ ভাই ও দুই বোনের মধ্যে তিনি ষষ্ঠ। তাঁর স্ত্রীর নাম সালমা আসিফ মিতু। এ দম্পতির দুই সন্তান। তারা হলেন রণ এবং রুদ্র।
২০০১ থেকে ২০০৬ পর পর ৬ বছর অ্যালবাম বিক্রির দিক থেকে শীর্ষে ছিলেন আসিফ। তার প্রথম এলবাম ৫.৫ মিলিয়ন কপি বিক্রি হয়েছিল। যা অডিও ইতিহাসে এখন পর্যন্ত সর্বোচ্চ।
ফলিত পদার্থবিজ্ঞান
ফলিত পদার্থবিজ্ঞান ( ইংরেজি: Applied physics) পদার্থ বিজ্ঞানের একটি শাখা। ফলিত পদার্থবিজ্ঞান প্রকৌশল পদার্থবিজ্ঞান ও পদার্থবিজ্ঞানের মধ্যে সেতু হিসেবে কাজ করে।
সংযুক্ত আরব আমিরাত জাতীয় ক্রিকেট দল
সংযুক্ত আরব আমিরাত জাতীয় ক্রিকেট দল () আন্তর্জাতিক ক্রিকেট খেলার জন্য সংযুক্ত আরব আমিরাতের জাতীয় ক্রিকেট দলের প্রতিনিধিত্ব করছে। ১৯৮৯ সালে আন্তর্জাতিক ক্রিকেট কাউন্সিলের (আইসিসি) অনুমোদিত সদস্য হয় এবং পরের বছরই ১৯৯০ সালে সহযোগী সদস্যের মর্যাদা পায়। আমিরাত ক্রিকেট বোর্ডের মাধ্যমে সংযুক্ত আরব আমিরাত দলটি পরিচালিত হচ্ছে। বর্তমানে দলের অধিনায়কত্ব করছেন খুররম খান ও কোচের দায়িত্ব পালন করছেন পাকিস্তানের আকিব জাভেদ।
অন্যতম উদীয়মান একদিনের আন্তর্জাতিক দল হিসেবে সংযুক্ত আরব আমিরাত দল ২০০০ থেকে ২০০৬ সালের মধ্যে ধারাবাহিকভাবে চারবার এসিসি ট্রফি জয়লাভ করে। এছাড়াও, ১৯৯৬, ১৯৯৮ এবং ২০০৮ সালে এসিসি ট্রফি প্রতিযোগিতায় রানার্স-আপ হয়েছিল। ১৯৯৪ সালে দলটি আইসিসি ট্রফি প্রতিযোগিতায় জয়লাভ করেছিল। একই বছর তারা প্রথমবারের মতো একদিনের আন্তর্জাতিক ক্রিকেট খেলায় অংশগ্রহণ করে। ১৯৯৬ সালের বিশ্বকাপ ক্রিকেটেও দলটি প্রতিদ্বন্দ্বিতা করে। এ পর্যন্ত তারা একদিনের আন্তর্জাতিক ক্রিকেটের জন্য অনুসৃত র‌্যাঙ্কিং প্রথায় অন্তর্ভুক্ত হতে পারেনি।
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৪র্থ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে সংযুক্ত আরব আমিরাত দল জিম্বাবুয়ে, আয়ারল্যান্ড ও নেদারল্যান্ডের মোকাবেলা করে।
ভারতীয় ধ্রুপদী নৃত্য
ভারতীয় ধ্রুপদী নৃত্য একটি তুলনামূলক নবীন সাংস্কৃতিক আচার যা বিভিন্ন সংহত-শিল্পাচার দ্বারা নাট্য ও পরিশুদ্ধ হিন্দু বাদ্যযন্ত্র সহযোগে পরিবেশিত হয় এবং পদ্ধতিটি খ্রিষ্টপূর্ব ৪০০ অব্দে ভরত মুনি'র নাট্য শাস্ত্র হতে উদ্ভূত।
বিরজু মহারাজ
ব্রিজমোহন মিশ্র (Hindi: बृजमोहन मिश्र) সাধারণ্যে পন্ডিত বিরজু মহারাজ (Hindi: पंडित बिरजू महाराज)(জন্ম: ৪ ফেব্রুয়ারি ১৯৩৮) নামে পরিচিত, হলেন ভারতে কত্থক নৃত্যে লক্ষ্ণৌ হতে আগত "কালকা-বিনন্দাদিন" ঘরণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই চাচা শম্ভু মহারাজ এবং লাচ্চু মহারাজ ও পিতা ও গুরু আচান মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সঙ্গীতের উপরও তার চমত্কার দখল রয়েছে এবং কন্ঠশিল্পী হিসেবেও তিনি প্রভূত সুনামের অধিকারী।
কত্থক নৃত্যশিল্পীদের তালিকা
প্রথাগতভাবে, ভারতীয় শাস্ত্রীয় নৃত্য কত্থক-এর লখনউ, জয়পুর ও বেনারস - এই তিনটি ঘরানা আছে; এখানে কত্থক নৃত্যের শিল্প গুরু ও সুপরিচিত নর্তকদের একটি তালিকা দেয়া হলো।নিম্নে ঈশ্বরী প্রসাদ মহোদয়ের শিষ্যদের থেকে শুরু করে "লখনউ ঘরানা"-র গুরুবৃন্দের তালিকা দেয়া হলো:
কিশোরী আমোনকর
কিশোরী আমোনকর একজন ভারতীয় কন্ঠশিল্পী যিনি মূলত: শাস্ত্রীয় রীতির "খেয়াল" এবং হালকা শাস্ত্রীয় ঘরানার "ঠুমরী" ও "ভজন" জাতীয় গানের জন্য পরিচিত। আমোনকর তার মা জয়পুর ঘরানার ধ্রুপদী শিল্পী মগুবাঈ কুর্দীকর-এর অধীনে সঙ্গীতের (জয়পুর ঘরানার ঐতিহ্যে) তালিম নিলেও কর্মজীবনে তিনি কণ্ঠ্য শৈলীর বিভিন্ন পরীক্ষামুলক ঢং ব্যবহার করেছেন। তাকে ভারতীয় শাস্ত্রীয় সঙ্গীতের শ্রেষ্ঠ শিল্পীদের একজন বলে বিবেচনা করা হয়।
আমোনকর ১৯৮৭ সালে ভারতের জাতীয় পুরস্কার পদ্মভূষণ ও ২০০২ সালে পদ্মবিভূষণ পেয়েছেন। তাকে ১৯৮৫ সালে সঙ্গীত নাটক একাডেমী পুরস্কার এবং ২০০৯ সালে সঙ্গীত নাটক একাডেমী ফেলোশিপ প্রদান করা হয়।
সম্বাদ কৌমুদী
সম্বাদ কৌমুদী ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি বাংলা সাপ্তাহিক পত্রিকা। পত্রিকাটি প্রথম প্রকাশিত হয়েছিল ১৮২১ সালের ৪ঠা ডিসেম্বর। সম্বাদ কৌমুদীর প্রধান পৃষ্ঠপোষক ছিলেন রাজা রামমোহন রায় এবং প্রকাশক ছিলেন তাঁরাচাদ দত্ত। ১৮৩৪ সাল পর্যন্ত পত্রিকাটি প্রকাশিত হয়েছিল।
মুলত সামাজিক ও হিন্দুধর্মীয় রক্ষণশীলতার বিরুদ্ধে উদার মনোভাব নিয়ে পত্রিকাটি লেখনী ধারণ করেছিল। তদানীন্তন হিন্দু সমাজের কুসংস্কারগুলো দূর করার জন্য সংস্কারের পক্ষে জনমত গড়ে তোলায় ‘সংবাদ কৌমুদী’ বিশেষ ভূমিকা পালন করেছে। সম্পাদক ভবানীচরণ বন্দ্যোপাধ্যায় পরবর্তীতে রাজা রামমোহনের সাথে মত-পার্থক্যে জড়িয়ে পত্রিকাটির সম্পাদনা থেকে চলে যান এবং পরবর্তীতে ১৮২২ সালের ৫ই মে সমাচার চন্দ্রিকা পত্রিকা প্রতিষ্ঠা করেন। এছাড়াও ব্রিটিশ সরকার সেসময়কার সংবাদপত্রগুলোর উপর সেন্সরশিফ আরোপ করার পর রামমোহন রায় পত্রিকাটি বন্ধ করে দেন।
কলকাতার দুর্গাপুজোর ইতিহাস নিয়ে সম্বাদ কৌমুদীতে প্রকাশিত একটি প্রতিবেদনের অংশবিশেষ:
আল্লুরি সিতারামারাজু
আল্লুরি সিতারামারাজু (৪ জুলাই ১৮৯৭ - ৭ মে ১৯২৪) (অন্যান্য নাম: আলুরি রাম্পা রাম রাজু, রাম চন্দ্র রাজু, এবং আল্লুরি সিতা রাম রাজু) ছিলেন একজন ভারতীয় বিপ্লবী যিনি ভারতের স্বাধীনতা সংগ্রামের সাথে যুক্ত ছিলেন।
রাজু ১৯২২-২৪ সালের ব্রিটিশ রাজের বিরুদ্ধে "রাম্পা বিদ্রোহ"-এ নেতৃত্ব দেন, যা গড়ে উঠেছিলো বিভিন্ন উপজাতীয় নেতা এবং তাদের অন্যান্য সমর্থকদের দ্বারা। স্থানীয় জনগণের নিকট তিনি "মাণ্যম বীরুদ" ('Manyam Veerudu' - "অরণ্যের বীর") হিসাবে পরিচিত ছিলেন।
পুরুষোত্তম দাস ট্যান্ডন
পুরুষোত্তম দাস ট্যান্ডন (দেবনাগরী: पुरुषोत्तम दास टंडन; উর্দু: پرشوتم داس ٹنڈن) , (১ আগষ্ট ১৮৮২ - ১ জুলাই ১৯৬২), ছিলেন উত্তর প্রদেশ থেকে ভারতের স্বাধীনতা সংগ্রামে একজন নেতৃত্ব দানকারী ব্যক্তিত্ব। 'হিন্দি'-কে ভারতের রাষ্ট্রীয় ভাষার মর্যাদা দানের প্রচেষ্টার জন্য তিনি ব্যাপকভাবে পরিচিত। তাকে "রাজর্ষি" (মূল: রাজা + ঋষি = রাজকীয় সন্ত) উপাধীতে অভিহিত করা হয়। ১৯৬১ সালে তাকে ভারতের সর্বোচ্চ বেসামরিক পুরস্কার ভারতরত্নে ভূষিত করা হয়।
শোয়েব মাকসুদ
শোয়েব মাকসুদ (; জন্ম: ১৫ এপ্রিল, ১৯৮৭) হলেন একজন পাকিস্তানী আন্তর্জাতিক ক্রিকেটার। তিনি ডানহাতি ব্যাটসম্যান হিসেবে পাকিস্তান দলের হয়ে আন্তর্জাতিক ক্রিকেট খেলে থাকেন এবং মাঝে মধ্যে দলের প্রয়োজনে অতিরিক্ত বোলার হিসেবে অফব্রেক বলও করে থাকেন। শোয়েবের ওডিআই ম্যাচে অভিষেক ঘটে ৮ নভেম্বর ২০১৩ সালে দক্ষিণ আফ্রিকার বিরুদ্ধে এবং টি-২০ আন্তর্জাতিকে অভিষেক ঘটে ২৩ আগষ্ট ২০১৩ সালে জিম্বাবুয়ের বিরুদ্ধে। তিনি তার প্রথম ওডিআই ম্যাচে ৫৪ বলে ৫৬ রানের এক অসাধারণ ইনিংস উপহার দেন।
জিম্বাবুয়ের বিরুদ্ধে টি-২০ আন্তর্জাতিকে খেলায় মাধ্যমে অভিষেক ঘটে শোয়েব মাকসুদের। এরপর তার অসাধারন ব্যাটিংয়ে নজর কাড়ে নির্বাচকেদর, যার ফলে ওডিআই ম্যাচ খেলার সৌভাগ্য হয় তার। আর ওডিআই ম্যাচগুলো অসাধারণ নৌপূন্যর জন্য তিনি এখন পাকিস্তান দলের নিয়মিত একজন খেলোয়াড়ে পরিণত হয়েছেন। শোয়েবের একদিনের আন্তর্জাতিক খেলায় ৫৪ বলে ৫৬ রানের এক দুর্দান্ত ইনিংস উপহার দেন ডেল স্টেইন, মরনে মরকেলদের মত দুর্দান্ত বোলারদের বিরুদ্ধে। ।
বেনাভোলেন্ট ডিক্টেটর ফর লাইফ
বেনাভোলেন্ট ডিক্টেটর ফর লাইফ (Benevolent Dictator for Life বা BDFL) একটি খেতাব বা উপাধি যা খুব অল্প সংখ্যক নেতৃস্থানীয় মুক্ত সোর্স সফটওয়্যার ও প্রযুক্তি উন্নয়নকারীদের ক্ষেত্রে ব্যবহার করা হয়। বিশেষত যারা সংশ্লিষ্ট মুক্ত সোর্স প্রযুক্তির উদ্যোক্তা ও কর্তৃপক্ষ হিসেবে সর্বজন স্বীকৃত।
১৯৯৫ সালে উপাধিটির প্রচলন ঘটে পাইথন প্রোগ্রামিং ভাষার জনক গুইডো ভ্যান রস্যিউমকে কেন্দ্র করে। ভ্যান রস্যিউম কর্পোরেশন ফর ন্যাশনাল রিসার্চ ইনিসিয়েটিভ্‌সে যোগদানের কিছুকাল পর কেন ম্যানহেইমার কর্তৃক প্রেরণকৃত একটি ইমেইলে উপাধিটির প্রয়োগ দেখা যায়। ম্যানহেইমার ইমেইলটি প্রেরণ করেন পাইথন প্রোগ্রামিং ভাষা উন্নয়ন ও এ সংক্রান্ত ওয়ার্কশপ ইত্যাদি তত্ত্বাবধান করার জন্য একটি আধা-আনুষ্ঠানিক গ্রুপ তৈরির প্রচেষ্টাকে কেন্দ্র করে অনুষ্ঠিত অধিবেশনের প্রতি।
বিডিএফএল (BDFL) উপাধিটির সাথে “বেনাভোলেন্ট ডিক্টেটর” নামক বহুল প্রচলিত পরিভাষার কোন সংশ্লিষ্টতা নেই। বেনাভোলেন্ট ডিক্টেটর নামক পরিভাষাটি জনপ্রিয় হয়েছে ১৯৯৯ সালে লিখিত এরিক এস রেমন্ডের “হোমস্টেডিং দি নুস্ফিয়ার” নিবন্ধের মাধ্যমে।
রত্নাকরশান্তি
রত্নাকরশান্তি বা শান্তি পা চুরাশিজন বৌদ্ধ মহাসিদ্ধদের মধ্যে একজন ছিলেন।
রত্নাকরশান্তির জীবন সম্বন্ধে বিশেষ কিছু জানা যায় না। অভয়দত্তের মতে নবম শতাব্দীতে পাল সম্রাট দেবপালের আমলে তিনি সিংহলের রাজা কাপিনার আমন্ত্রণ পান। কিন্তু কিথ ডাওম্যান এই তথ্যকে স্বীকার করেননি। তারানাথের মতে তিনি দশম শতাব্দীর রাজা চনকের সমসাময়িক ছিলেন।
রত্নাকরশান্তি বিক্রমশীলা বিশ্ববিদ্যালয়ের অন্যতম প্রধান তার্কিক ছিলেন। তিনি নারো পার নিকট শিক্ষালাভ করেন এবং অতীশ দীপঙ্কর ও মৈত্রী পাকে শিক্ষাদান করেন।
রত্নাকরশান্তি গুহ্যসমাজতন্ত্রের ওপর তিনটি টীকাভাষ্য রচনা করেন। এছাড়াও তিনি হেবজ্র তন্ত্র, মহামায়াতন্ত্র এবং শান্তরক্ষিতের মধ্যমকালঙ্কারের ওপর টীকাভাষ্য রচনা করেন। তিনি মৈত্রেয়নাথের অভিসময়ালঙ্কারের ওপর শুদ্ধিমতি, প্রমাণের ওপর অন্তর্ব্যাপ্তিসমর্থন এবং প্রজ্ঞাপারমিতার ওপর সারতমা, প্রজ্ঞাপারমিতোপদেশ ও প্রজ্ঞাপারমিতাভাবনোপদেশ নামক তিনটি টীকাভাষ্য রচনা করেন। এছাড়া তিনি সুখদুঃখদ্বয়-পরিত্যাগদৃষ্টি নামক একটি গ্রন্থ রচনা করেন। তিনি চর্যাপদের দুইটি পদও রচনা করেন।